Рагаты жаўрук (Eremophila alpestris) – за год зроблена 37 паведамленняў і 24 рэгістрацыі. Зразумела, што гэты від у нас можна адзначыць толькі ўзімку, аднак пачатак гэтай зімы “прынёс” толькі 4 рэгістрацыі, ўсе астатнія былі зроблены ў студзені і лютым. Найбольш цікавай сустрэчай з’яўляецца, напэўна, рэгістрацыя 29.01 на Гарадзеншчыне адной з найбольшых вядомых для нашай краіны змешанай зграі зімовых тундравых вераб’іных, у якой рагатыя жаўрукі складалі значную большасць з прыкладна 500 птушак!